Տասուկու Հոնջո

**Տասուկու Հոնջո** () ճապոնացի բժիշկ-գիտնական և իմունոլոգ։ Նա արժանացել է 2018 թվականի Նոբելյան մրցանակի ֆիզիոլոգիայի կամ բժշկության բնագավառում և առավել հայտնի է բջիջների ծրագրավորված մահվան սպիտակուց 1-ի (PD-1) հայտնաբերմամբ։
Նա նաև հայտնի է IL-4 և IL-5 ցիտոկինների մոլեկուլային նույնականացմամբ, ինչպես նաև ակտիվացումից առաջացած ցիտիդինդեամինազի (AID) հայտնաբերմամբ, ինչպես նաև ակտիվացումից առաջացած ցիտիդինդեամինազի (AID) հայտնաբերմամբ, որը կարևոր է հակամարմինների դասերի փոխարկման ռեկոմբինացիայի և սոմատիկ հիպերմուտացիայի համար։

Նա ընտրվել է Միացյալ Նահանգների Գիտությունների ազգային ակադեմիայի արտասահմանյան գործընկեր (2001), Գերմանիայի բնական գիտնականների ակադեմիայի Լեոպոլդինայի անդամ (2003), ինչպես նաև Ճապոնիայի ակադեմիայի անդամ (2005)։

2018 թվականին նա Ջեյմս Էլիսոնի հետ արժանացել է ֆիզիոլոգիայի կամ բժշկության Նոբելյան մրցանակի։ Նա և Էլիսոնը միասին արժանացան 2014 թվականին կենսադեղագործական գիտության Տանգի մրցանակին նույն նվաճման համար

## Կյանք և կարիերա
thumb|left|200px|Նոբելյան մամուլի ասուլիսում, Ստոկհոլմ, 2018
Հոնջոն ծնվել է Կիոտոյում 1942 թվականին։ 1966 թվականին նա մագիստրոսի կոչում է ստացել Կիոտոյի համալսարանի բժշկության ֆակուլտետում, որտեղ և 1975 թվականին պաշտպանել է Ph.D. թեզը Բժշկական քիմիայի ոլորտում։.

1971-1973 թվականներին Հոնջոն Վաշինգտոնի Քարնեգի ինստիտուտի սաղմնաբանության ամբիոնում այցելու գիտաշխատող էր։ Այնուհետև նա տեղափոխվեց ԱՄՆ՝ Առողջապահության ազգային ինստիտուտը (NIH) Բեթեզդա, Մերիլենդ։ 1973-1977 թվականներին Երեխաների առողջության և մարդկային զարգացման ազգային ինստիտուտում նա ծառայել է որպես գիտաշխատող և ուսումնասիրել իմունային պատասխանի գենետիկական հիմքը։։ 1974-1979 թվականներին, Հոնջոն եղել է Տոկիոյի համալսարանի բժշկական ֆակուլտետի ասիստենտ, 1979-1984 թվականներին Օսակայի համալսարանի բժշկական դպրոցի գենետիկայի ամբիոնի պրոֆեսոր և 1984-2005 թվականներին, Կիոտոյի համալսարանի բժշկության ֆակուլտետի բժշկական քիմիայի ամբիոնի պրոֆեսոր։  2005 թվականից Հոնջոն Կիոտոյի համալսարանի բժշկության ֆակուլտետի իմունոլոգիայի և գենոմային բժշկության ամբիոնի պրոֆեսոր է։ Նա 2012-2017 թվականներին եղել է Շիզուոկա պրեֆեկտուրայի հանրային համալսարանի կորպորացիայի նախագահը։

Նա ճապոնական իմունոլոգիայի միության անդամ է, իսկ 1999-2000 թվականներին եղել է դրա նախագահ։ Հոնջոն նաև իմունոլոգների ամերիկյան ասոցիացիայի պատվավոր անդամ է։  2017 թվականին նա դարձել է Կիոտոյի համալսարանի նորարական հետազոտությունների ինստիտուտի (KUIAS) գլխավոր տնօրենի տեղակալ և վաստակավոր պրոֆեսոր։
### Covid-19 համավարակ
COVID-19 համաճարակի ժամանակ կեղծ պնդումը, որ Հոնջոն կարծում էր, որ նոր կորոնավիրուսը «արտադրվել է» չինական Ուհան քաղաքի լաբորատորիայի կողմից, լայնորեն տարածվել է ինտերնետում բազմաթիվ լեզուներով։ BBC Reality Check-ի թիմը հայտնել է, որ «Կիոտոյի համալսարանի կայքում հրապարակված հայտարարության մեջ նա ասաց, որ «մեծապես վշտացած է», որ իր անունը օգտագործվել է «կեղծ մեղադրանքներ և ապատեղեկատվություն» տարածելու համար։

## Ներդրում
thumb|left|200px|Քաղցկեղի թերապիա բացասական իմունային կարգավորման արգելակմամբ (CTLA4, PD1)
Հոնջոն ամրագրել է դասերի անջատիչների վերահամակցման հիմնական հայեցակարգային շրջանակը։ Նա ներկայացրեց մի մոդել, որը բացատրում էր հակամարմինների գեների վերադասավորումը դասերի փոխարկմամբ և 1980-1982 թվականներին ստուգեց դրա վավերականությունը՝ պարզաբանելով դրա ԴՆԹ-ի կառուցվածքը։

1992 թվականին Հոնջոն առաջինը բացահայտեց PD-1-ը որպես ակտիվացված T-լիմֆոցիտների վրա ազդող գեն, և այդ հայտնագործությունը զգալիորեն նպաստեց, PD-1 շրջափակման միջոցով, քաղցկեղի իմունոթերապիայի սկզբունքի հաստատմանը։.

## Ծանոթագրություններ

Կատեգորիա:Ճապոնացի բժիշկներ
Կատեգորիա:Բժշկական գիտությունների դոկտորներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ճապոնացի գիտնականներ